Djecu u vrtiću i polaznike nižih razreda PŠ Vižinada danas smo, u sklopu Dječjeg tjedna, razveselili lijepom predstavom Teatra Naranča “Mrav, mrav, mrav i cvrčak”, što je poklon Općine Vižinada našim mališanima. Prvo je izvedena u dvorištu vrtića, a potom i u dvorištu škole, koju je povodom Dana učitelja posjetio i općinski načelnik Marko Ferenac. Djeci je na poklon donio lopte, a našim vrijednim učiteljima kao dar iznenađenja donio je tortu.
Stoga ovom prigodom prosvjetnim radnicima u ime Općine Vižinada čestitamo njihov dan. Hvala im što djeci svakodnevno prenose vrijedna znanja i time nam osiguravaju bolju budućnost.